Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/002 NL/Gelderland-Overijssel stavebníctvo) /* COM/2014/0455 final */





DÔVODOVÁ SPRÁVA KONTEXT NÁVRHU 1. Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (ES) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[1] (ďalej len „nariadenie EGF“). 2. Dňa 20. februára 2014 holandské orgány predložili žiadosť EGF/2014/002 NL/Gelderland-Overijssel stavebníctvo o finančný príspevok z EGF v dôsledku prepúšťania v 89 podnikoch, ktorých činnosť patrí podľa klasifikácie NACE Rev. 2 do divízie 41 („výstavba budov“)[2] v dvoch susediacich regiónoch Holandska na úrovni NUTS 2 Gelderland a Overijssel. 3. Po preskúmaní tejto žiadosti Komisia v súlade s uplatniteľnými ustanoveniami nariadenia EGF dospela k záveru, že podmienky na udelenie finančného príspevku z fondu EGF sú splnené. ZHRNUTIE ŽIADOSTI Žiadosť EGF: || EGF/2014/002 NL/Gelderland-Overijssel stavebníctvo Členský štát: || Holandsko Príslušné regióny (úroveň NUTS 2): || NL-22 (Gelderland) a NL-21 (Overijssel) Dátum podania žiadosti: || 20. 2. 2014 Dátum potvrdenia o prijatí žiadosti: || 5. 3. 2014 Dátum žiadosti o dodatočné informácie: || 6. 3. 2014 Termín na poskytnutie dodatočných informácií: || 17. 4. 2014 Termín na dokončenie posúdenia: || 10. 7. 2014 Kritérium zásahu: || článok 4 ods. 1 písm. b) nariadenia EGF Sektor hospodárskej činnosti (divízia NACE Rev. 2): || Divízia 41 („výstavba budov“) Referenčné obdobie (deväť mesiacov): || 1. 3. 2013 – 1. 12. 2013 Počet prepustených pracovníkov alebo ukončení činnosti počas referenčného obdobia: || 562 Počet oprávnených prijímateľov, ktorí sa pravdepodobne zúčastnia na týchto opatreniach: || 475 Rozpočet na personalizované služby (EUR) || 2 601 250 Rozpočet na vykonávanie fondu EGF (EUR) || 108 385 Celkový rozpočet (EUR) || 2 709 635 Finančný príspevok požadovaný z fondu EGF (EUR): || 1 625 781 (60 % celkového rozpočtu) POSÚDENIE ŽIADOSTI Postup 4. Holandské orgány predložili žiadosť EGF/2014/002 NL/Gelderland-Overijssel stavebníctvo 20. februára 2014, teda do 12 týždňov odo dňa, keď boli splnené intervenčné kritériá stanovené v bodoch 5 a 6. Komisia potvrdila prijatie žiadosti do dvoch týždňov od dátumu podania žiadosti 5. marca 2014. Dňa 6. marca 2014 Komisia požiadala holandské orgány o poskytnutie dodatočných informácií. Holandské orgány poskytli dodatočné informácie do šiestich týždňov od dátumu žiadosti. Termín 12 týždňov od prijatia úplnej žiadosti, do ktorého by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 10. júla 2014. Oprávnenosť žiadosti Kritériá zásahu 5. Holandské orgány predložili žiadosť na základe intervenčného kritéria podľa článku 4 ods. 1 písm. b) nariadenia EGF, v ktorom sa stanovuje minimálny počet 500 prepustených pracovníkov v období deviatich mesiacov v podnikoch, ktoré pôsobia v tom istom hospodárskom odvetví vymedzenom na úrovni divízie NACE Rev. 2 a ktoré pochádzajú z jedného regiónu alebo z dvoch susediacich regiónov na úrovni NUTS 2[3]. 6. Žiadosť sa týka: – 562 pracovníkov prepustených[4] v podnikoch[5], ktorých činnosť patrí podľa klasifikácie NACE Rev. 2 do divízie 41 (výstavba budov), v susediacich regiónoch Gelderland (NL 22) a Overijssel (NL 21). – Referenčné obdobie deviatich mesiacov sa týka obdobia od 1. marca 2013 do 1. decembra 2013. Stanovenie počtu prepustených pracovníkov a ukončených činností 7. Počet prepustených pracovníkov sa vypočítal takto: – 215 od dátumu individuálnej výpovede zo strany zamestnávateľa, ktorou prepúšťa alebo ukončuje pracovný pomer pracovníka, – 347 od dátumu ukončenia pracovného pomeru de facto alebo uplynutia lehoty, na ktorú bol uzavretý. Oprávnení prijímatelia 8. Celkový počet oprávnených prijímateľov je 562. Súvislosti medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009 9. S cieľom stanoviť súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, holandské orgány tvrdia, že existuje niekoľko dôvodov negatívnych trendov týkajúcich sa produkcie a zamestnanosti v stavebnom sektore a najmä v sektore výstavby budov (verejných budov a domov) a všetky sa týkajú finančnej a hospodárskej krízy: politika, ktorou banky zaviedli prísnejšie pravidlá pre poskytovanie hypotekárnych úverov a úverov, čím sa výrazne znížil objem poskytovaných hypoték a úverov, úsporné opatrenia vlády na zníženie štátneho dlhu a rozpočtového deficitu – teda zníženie verejných výdavkov, a prudký pokles cien a hodnôt na trhu s nehnuteľnosťami, čo sťažuje predaj a nákup domov. 10. Holandské orgány tvrdia, že holandský finančný sektor je medzinárodným globálnym sektorom, ktorý výrazne závisí od investícii, poskytovania úverov a hypoték na medzinárodných kapitálových trhoch. Holandské banky majú obmedzené možnosti na pritiahnutie kapitálu z úspor na holandskom trhu, a preto nedokážu holandské hypotekárne úvery financovať len z holandského kapitálu. Holandské banky sú preto závislé od globálnych kapitálových trhov. Finančný sektor je viazaný medzinárodnými predpismi o znižovaní nákladov, kapitálových investíciách, prehodnocovaní poskytovania úverov, znižovaní súvahy a finančných rezervách. Z grafu o trhu hypotekárnych úverov v období rokov 2008 – 2012 vyplýva značné spomalenie čistého ročného rastu z 7,2 % v roku 2008 na 1,9 % v roku 2012. Graf č. 1: čistý ročný rast hypotekárnych úverov bánk * údaje Holandskej národnej banky[6] 11. Z údajov o poskytovaní úverov MSP vyplýva klesajúci trend od roku 2008. Obrázok č. 1: poskytovanie úverov pre MSP (zdroj Holandská národná banka)[7] Približne 98 % holandských stavebných spoločností sú malé a stredné podniky. Tieto spoločnosti musia čeliť nedostatku úverov, čo má za následok veľký počet bankrotov vedúcich k prepúšťaniu. 12. Hospodárska a finančná kríza prinútila holandskú vládu znižovať rozpočtový deficit a verejný dlh prostredníctvom zavedenia intenzívneho programu. Rozpočtové výdavky sa v roku 2015 znížia o 24 mld. EUR. Bude to mať negatívne dôsledky na stavebný sektor, nakoľko zníženie verejných výdavkov má priamy negatívny dosah na investície do infraštruktúry a programy bývania. Zníženie verejných výdavkov zo strany národnej vlády ovplyvňuje aj regionálne vlády – provincia Gelderland začala od roku 2011 znižovať výdavky o 58 miliónov EUR ročne. V roku 2014 provincia Overijssel zníži svoje verejné výdavky o 17,4 milióna EUR[8]. Stavebný sektor je do veľkej miery závislý od regionálneho domáceho trhu. Negatívny trend v dôsledku hospodárskej a finančnej krízy a súvisiace obmedzenie programov verejných výdavkov zanechali stavebný sektor v zraniteľnej pozícii, ktorá je ešte zraniteľnejšia v prípade stavebných spoločností pôsobiacich na regionálnom trhu v provinciách Gelderland a Overijssel. 13. Počas obdobia rokov 2008 – 2013 klesla celková výstavba nových domov v Holandsku o 61 014 jednotiek. V provincii Overijssel klesla výstavba nových domov o 2 625 a v provincii Gelderland o 7 941 domov. Pokles cien a obmedzenie výstavby nových domov malo zničujúci dosah na zamestnanosť v stavebnom sektore. V dôsledku toho sa mnohé podniky dostali do úpadku a mnohí stavební pracovníci prišli o zamestnanie. Tabuľka 1: Povolenia na výstavbu nových domov[9] || Regióny || 2008 || 2009 || 2010 || 2011 || 2012 || 2013 Holandsko || Celkový počet povolení || 87 198 || 72 646 || 61 028 || 55 804 || 37 370 || 26 184 Overijssel || Celkový počet povolení || 4 937 || 4 048 || 4 504 || 3 332 || 2 711 || 2 312 Gelderland || Celkový počet povolení || 12 199 || 9 417 || 8 342 || 8 656 || 5 753 || 4 258 Okolnosti, ktoré viedli k nárastu počtu prepúšťaní a ukončení činnosti 14. V Holandsku trpí stavebný sektor v dôsledku finančnej a hospodárskej krízy od roku 2008 neustále klesajúcou produkciou (s malým oživením len v roku 2011). Pokiaľ ide o výstavbu budov (divízia 41 NACE Rev. 2)[10] v roku 2012 klesla produkcia v porovnaní s rokom 2011 o 10,2 %. V roku 2013 tento negatívny trend pokračoval, keďže produkcia v marci poklesla o ďalších 10 %[11]. Tabuľka: Ročný obrat v sektore výstavby budov podľa veľkosti spoločností Odvetvie (SBI 2008) || Obdobie || Vývoj – všetky spoločnosti || Vývoj – malé || Vývoj – stredné || Vývoj – veľké Výstavba budov || 2008 || 10,5 || 16,6 || 11,6 || 6,6 Výstavba budov || 2009 || – 7,9 || 3,5 || – 13,0 || – 8,2 Výstavba budov || 2010 || – 11,9 || – 5,6 || – 17,1 || – 10,1 Výstavba budov || 2011 || 3,1 || 8,6 || 7,1 || – 3,9 Výstavba budov || 2012 || – 10,1 || – 10,4 || – 12,7 || – 7,4 15. V prvých dvoch štvrťrokoch roku 2013 zaniklo[12] v Holandsku v stavebnom sektore 28 000 pracovných miest. Z číselných údajov uvedených v grafike vyplýva, že počet zrušených pracovných miest vypočítaný na ročnom základe v stavebnom sektore bol doteraz najvyšší. 16. Negatívny vývoj výroby a zamestnanosti v Holandsku zasiahol najmä provincie Gelderland a Overijssel, kde existuje značný počet stavebných spoločností. V roku 2012 pôsobilo v provincii Gelderland približne 15 500 takýchto spoločností a v provincii Overijssel približne 7 500[13]. V tabuľke sa uvádzajú údaje o produkcii v stavebnom sektore v oboch provinciách počas obdobia rokov 2008 – 2013[14]. Rok || 2008 || 2009 || 2010 || 2011 || 2012 || 2013 || 2014* Gelderland || 7 835 || 7 480 || 6 615 || 7 296 || 6 921 || 6 330 || 6 155 Overijssel || 4 169 || 3 745 || 3 795 || 3 877 || 3 519 || 3 390 || 3 395 # v miliónoch EUR * Odhady Očakávaný účinok prepúšťania na miestne, regionálne alebo národné hospodárstvo a zamestnanosť 17. V provincii Gelderland pracuje v stavebníctve približne 60 000 ľudí, čo je asi 6,3 % všetkých pracujúcich obyvateľov[15]. V provincii Overijssel pracuje v stavebníctve 39 500 ľudí, čo je asi 7,3 % pracujúcich obyvateľov[16]. Príspevok stavebníctva k HDP predstavoval v roku 2011 v provincii Gelderland 12 % HDP a na celoštátnej úrovni 10 %. V provincii Overijssel predstavoval príspevok k HDP 8,4 %[17]. Tabuľka: Regionálne údaje o HDP v stavebnom sektore Predmet || Odvetvia || Regióny || Obdobie || Hodnota v mil. EUR HDP || Všetky hospodárske činnosti || Holandsko || 2011 || 536 618 HDP || Všetky hospodárske činnosti || Overijssel || 2011 || 31 984 HDP || Všetky hospodárske činnosti || Gelderland || 2011 || 54 186 HDP || Stavebníctvo || Holandsko || 2011 || 28 986 HDP || Stavebníctvo || Overijssel || 2011 || 2 449 HDP || Stavebníctvo || Gelderland || 2011 || 3 559 Z týchto údajov o zamestnanosti a HDP vyplýva, že stavebníctvo zohráva dôležitú úlohu, pokiaľ ide o ekonomiku provincií a trhy práce. Z tohto dôvodu sa očakáva, že prepúšťanie v sektore bude mať závažný negatívny dosah na miestne a regionálne hospodárstvo a mieru zamestnanosti. 18. V provincii Overijssel a Gelderland bol v stavebnom sektore zaznamenaný podstatný nárast počtu prepustených pracovníkov a v porovnaní s národnými údajmi počet nezamestnaných v oboch provinciách predstavuje 39 % z celkového počtu prepustených pracovníkov v roku 2012. Z tabuľky je zrejmý nárast počtu nezamestnaných podľa mesiacov za obdobie troch rokov[18]. Tabuľka: Počet prepustených pracovníkov v stavebnom sektore || J || F || M || A || M || J || J || A || S || O || N || D 2011 || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 2012 || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 Tieto údaje poukazujú na to, aká dramatická je situácia v stavebnom sektore v oboch provinciách. Miera nezamestnanosti v sektore rýchlo stúpa, pričom maximálne hodnoty dosiahla od decembra 2012 do marca 2013 a odvtedy je bez zmeny. Dotknutí prijímatelia a navrhované opatrenia Dotknutí prijímatelia 19. Odhadovaný počet oprávnených prijímateľov, ktorí sa pravdepodobne zúčastnia na opatreniach je 475. 20. Rozdelenie očakávaných účastníkov podľa pohlavia, štátnej príslušnosti a vekových skupín: Kategória || Počet dotknutých prijímateľov Pohlavie: || muži: || 440 || (92,6 %) || ženy: || 35 || (7,4 %) Štátna príslušnosť: || štátni príslušníci EÚ: || 475 || (100 %) || štátni príslušníci krajín mimo EÚ: || 0 || (0 %) Veková skupina: || 15 – 24 rokov: || 15 || (3,1 %) || 25 – 29 rokov: || 46 || (9,7 %) || 30 – 54 rokov: || 310 || (65,3 %) || 55 – 64 rokov: || 104 || (21,9 %) || nad 64 rokov: || 0 || (0 %) Navrhované opatrenia 21. Personalizované služby, ktoré sa majú poskytnúť prepusteným pracovníkom, pozostávajú z týchto opatrení, ktoré spoločne vytvárajú koordinovaný balík personalizovaných služieb zameraných na opätovné začlenenie pracovníkov do pracovného trhu: 1. Pomoc pri hľadaní zamestnania a prijímanie a) na začiatku bude intenzívne prijímanie všetkých účastníkov, overenie ich spôsobilostí, zručností a ambícií a určenie budúcich možností; b) pomoc pri hľadaní zamestnania – špecifický program pre všetkých jednotlivých účastníkov: aktívna podpora formou priameho kontaktu (tzv. „front office“), vrátane zhromažďovania dokumentov potrebných pri hľadaní zamestnania a preradení, intenzívna odborná príprava, kariérne podujatia, vytvorenie centra pre zamestnanie v stavebnom sektore a intenzívne kontaktovanie zamestnávateľov. 2. Odborná príprava a rekvalifikačné opatrenia Zariadenia na odbornú prípravu a rekvalifikáciu a dodatočné opatrenia pre stavebný sektor a pre nové profily povolaní. Tieto opatrenia sú dôležitým prvkom projektu a ich cieľom je dosiahnuť viac príležitostí pre prepustených pracovníkov na trhu práce. Rozlišuje sa medzi odbornou prípravou v stavebnom sektore a mimo neho. V rámci sektora (v nadväznosti na výsledky predchádzajúceho projektu EGF) chcú holandské orgány preškoliť prepustených pracovníkov na „univerzálnejších odborníkov“, čo podľa nich dotknutým osobám podstatne rozšíri okruh príležitostí na pracovnom trhu. V rámci odbornej prípravy mimo stavebného sektora sa musia zohľadňovať možnosti a pracovné skúseností uchádzačov. Príležitosti existujú v odvetví dopravy, ale aj v odvetviach súvisiacich so stavebníctvom, ako sú zásobovanie stavieb, inštalačné práce a odstraňovanie azbestu. Iba vo výnimočných prípadoch sa prepusteným pracovníkom ponúkne odborná príprava v sektoroch úplne odlišných od stavebníctva alebo súvisiacich sektorov. Avšak na základe pozitívnych skúseností z predchádzajúceho projektu EGF, v rámci ktorého sa niekoľko osôb rekvalifikovalo na prácu v sektore zdravotnej starostlivosti, kde sa aj zamestnali, aj táto možnosť ostane počas realizácie opatrení otvorená. Príklady odbornej prípravy/rekvalifikácie: a) rekvalifikácia stavebného robotníka (tesára) na univerzálnejšieho remeselníka doplnením murárskych alebo inštalačných zručností; b) rekvalifikácia stavebného robotníka na prácu v odvetví dopravy; c) odborná príprava stavebného robotníka v novom sektore, napr. zdravotnícky pracovník pre prepravu sanitným vozidlom alebo záhradnícke/poľnohospodárske povolania. 3. Pomoc pri preradení na iné miesto Pomoc pri preradení na iné miesto sa používa s cieľom poskytnúť účastníkom možnosť pracovať v iných odvetviach ako stavebníctvo, v ktorom pracovali predtým, ako sa stali nezamestnanými. Na rozhodnutie o tom, či je konkrétny pracovník skutočne schopný zmeniť kariéru a do ktorého vzdelávacieho programu by sa mal zapojiť, sa použijú nástroje, ako sú poradenstvo v oblasti profesijnej orientácie a pracovné poradenstvo. Výsledkom poradenstva v oblasti profesijnej orientácie by mohol byť program odbornej prípravy pre uchádzača pravdepodobne mimo stavebného sektora. Pri vykonávaní projektu holandské orgány využijú aj nástroje preradenia na iné miesto s cieľom pripraviť uchádzačov pre trh práce vo všeobecnosti. Mnohí účastníci projektu dlhodobo pôsobili v stavebnom sektore a nemajú skúsenosti s uchádzaním sa o pracovné miesto, prípravou životopisu alebo využitím sociálnych médií na zasielanie žiadostí o zamestnanie. V rámci projektu sa poskytne pomoc so zreteľom na tieto nástroje. 4. Fond mobility Fond mobility predstavuje flexibilnú výmennú platformu pre uchádzačov o zamestnanie, ako aj pre zamestnávateľov v odvetví stavebníctva, ktorí môžu ponúknuť dočasné zamestnanie. Túto službu možno využiť s cieľom flexibilne angažovať pracovníkov. Rekvalifikovaní pracovníci môžu týmto spôsobom získať potrebné pracovné skúsenosti a môžu sa predstaviť novým zamestnávateľom. Rozpočtované náklady sú určené na zriadenie tohto fondu mobility a nadviazanie kontaktu so spoločnosťami, ktoré sa chcú zapojiť. Rozpočtované náklady zahŕňajú náklady práce, náklady na prenájom a ostatné potrebné zariadenia (webové lokality, vzťahy s verejnosťou, periodiká zamerané na pracovné miesta atď.). Fond mobility sa tak bude usilovať vyhľadať (dočasné) pracovné miesta pre účastníkov projektu. Po absolvovaní odbornej prípravy bude osoba pravdepodobne zaradená do fondu mobility s cieľom nájsť jej prácu. Niekedy môže uchádzač nastúpiť do zamestnania okamžite po ukončení odbornej prípravy, napríklad po absolvovaní stáže alebo pracovnej skúsenosti v spoločnosti v rámci odbornej prípravy. Uchádzači môžu byť zaradení do fondu mobility aj okamžite po ich prijatí. Holandské orgány odhadujú, že do fondu mobility bude zaradených približne 225 účastníkov projektu a prostredníctvom tohto nástroja si nájdu prácu. 22. Navrhované opatrenia opísané v tomto dokumente predstavujú aktívne opatrenia trhu práce v rámci oprávnených opatrení stanovených v článku 7 nariadenia EGF. Tieto opatrenia nenahrádzajú pasívne opatrenia sociálnej ochrany. 23. Holandské orgány poskytli požadované informácie o opatreniach, ktoré sú povinné pre príslušné podniky na základe vnútroštátneho práva alebo podľa kolektívnych dohôd. Potvrdili, že finančný príspevok z fondu EGF nenahrádza žiadne takéto opatrenia, za ktoré sú zodpovedné podniky. Odhadovaný rozpočet 24. Odhadované celkové náklady dosahujú sumu 2 709 635 EUR, z čoho 2 601 250 EUR tvoria výdavky na personalizované služby a 108 385 EUR tvoria výdavky na činnosti súvisiace s prípravou, riadením, informovanosťou a propagáciou, kontrolou a podávaním správ. 25. Celková výška finančného príspevku požadovaného z fondu EGF je 1 625 781 EUR (60 % celkových nákladov). Opatrenia || Odhadovaný počet účastníkov || Odhadované náklady na účastníka (EUR) || Odhadované celkové náklady (EUR); (% z celk. sumy) Personalizované služby (opatrenia podľa článku 7 ods. 1 písm. a) a c) nariadenia EGF) Pomoc pri hľadaní zamestnania || 475 || 1 665 || 790 875 Prijímanie || 475 || 515 || 244 625 Odborná príprava a rekvalifikácia: a) odborná príprava a rekvalifikácia v stavebnom sektore; b) odborná príprava a rekvalifikácia v súvisiacich sektoroch; c) odborná príprava mimo stavebného sektora. || 75 50 25 || 5 000 6 500 12 710 || 375 000 325 000 317 750 Pomoc pri preradení na iné miesto || 50 || 3 355 || 167 750 Fond mobility || 225 || 1 691,78 || 380 650 Medzisúčet (a): || – || – || 2 601 250 Činnosti súvisiace s prípravou, riadením, informovanosťou a propagáciou a kontrolou a podávaním správ: 1. Prípravné činnosti || – || 0 2. Riadenie || – || 27 096 3. Informovanosť a propagácia || – || 27 096 4. Kontrola a podávanie správ || – || 54 193 Medzisúčet (c): || – || 108 385; (4 %) Celkové náklady (a + c): || – || 2 709 635 Príspevok z fondu EGF (60 % celkových nákladov) || – || 1 625 781 26. Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia EGF sú nulové, a preto nepresahujú 35 % celkových nákladov koordinovaného balíka personalizovaných služieb. Obdobie oprávnenosti výdavkov 27. Holandské orgány začali poskytovať personalizované služby dotknutým prijímateľom 1. februára 2014. Výdavky na opatrenia uvedené v bode 25, medzisúčet a) sú teda oprávnené na získanie finančného príspevku z fondu EGF od 1. februára 2014 do 20. februára 2016. 28. Holandské orgány začali vynakladať administratívne výdavky na vykonávanie fondu EGF 1. februára 2014. Výdavky na činnosti súvisiace s prípravou, riadením, informovanosťou a propagáciou, kontrolou a podávaním správ sú preto oprávnené na finančný príspevok z fondu EGF od 1. februára 2014 do 20. augusta 2016. Doplnkovosť s opatreniami financovanými vnútroštátnymi fondmi alebo fondmi Únie 29. Holandské orgány uviedli, že uvedené opatrenia, ktoré sú predmetom finančného príspevku z fondu EGF, nebudú predmetom finančného príspevku z iných finančných nástrojov Únie. 30. Zdroje vnútroštátneho predbežného financovania alebo spolufinancovania predstavuje dotácia vo výške 250 000 EUR, ktorú poskytla provincia Overijssel na podporu činností fondu EGF zameraných na opätovnú integráciu bývalých zamestnancov, ako aj finančné prostriedky poskytnuté sociálnymi partnermi (O&O fondsen), ktorí zabezpečujú zvyšnú sumu spolufinancovania (t. j. 833 854 EUR). Postupy konzultácií s dotknutými prijímateľmi alebo ich zástupcami alebo so sociálnymi partnermi, ako aj miestnymi a regionálnymi orgánmi 31. Holandské orgány uviedli, že koordinovaný balík personalizovaných služieb bol navrhnutý po porade s odbormi a zamestnávateľskými organizáciami. Sociálni partneri v stavebnom sektore v Holandsku sa zapájajú do riadenia vzdelávacích inštitúcií. Pracovníci v oblasti vzdelávania z týchto inštitúcii riadia odbornú prípravu a vzdelávacie zariadenia v sektore. Aj Technický úrad pre stavebný sektor, ktorý inicioval žiadosť, riadia sociálni partneri. Séria regionálnych stretnutí so zástupcami odvetvia a stavebnými spoločnosťami sa uskutočnila 3., 5. a 16. decembra 2013 v provincii Overijssel a 20. decembra 2013 v provincii Gelderland. Uvedené strany spolu s inštitútom UWV posúdili charakter a rozsah problému a navrhnuté opatrenia s cieľom pomôcť prepusteným pracovníkom opätovne sa zamestnať, v neposlednom rade formou žiadosti o podporu z fondu EGF. Systémy riadenia a kontroly 32. Žiadosť obsahuje podrobný opis systému riadenia a kontroly, ktorý určuje konkrétnu zodpovednosť zainteresovaných orgánov. Holandsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Záväzky poskytnuté zo strany príslušného členského štátu 33. Holandské orgány poskytli všetky potrebné uistenia, že: – sa v prístupe k navrhovaným opatreniam a ich vykonávaniu budú dodržiavať zásady rovnakého zaobchádzania a nediskriminácie, – boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, – si prepúšťajúce podniky v prípadoch, keď po prepúšťaní pokračujú v činnostiach, splnili právne záväzky, ktoré sa vzťahujú na prepúšťanie, a prijali primerané opatrenia týkajúce sa ich zamestnancov, – navrhované opatrenia poskytnú podporu jednotlivým pracovníkom a nepoužijú sa na reštrukturalizáciu spoločností alebo odvetví, – navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu, – navrhované opatrenia budú dopĺňať opatrenia financované zo štrukturálnych fondov, – finančný príspevok z fondu EGF bude v súlade s procesnými a materiálnymi pravidlami Únie o štátnej pomoci. VPLYV NA ROZPOČET Návrh rozpočtu 34. Fond EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[19]. 35. Po preskúmaní žiadosti vzhľadom na podmienky stanovené v článku 13 ods. 1 nariadenia EGF a s ohľadom na počet dotknutých prijímateľov, navrhované opatrenia a odhadované náklady Komisia navrhuje mobilizovať z fondu EGF sumu 1 625 781 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou. 36. Navrhované rozhodnutie mobilizovať fond EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[20]. Súvisiace akty 37. Súčasne s predložením svojho návrhu rozhodnutia o mobilizácii prostriedkov fondu EGF Komisia predloží Európskemu parlamentu a Rade návrh na presun sumy vo výške 1 625 781 EUR do príslušného rozpočtového riadku. 38. Súčasne s prijatím tohto návrhu rozhodnutia o mobilizácii prostriedkov fondu EGF prijme Komisia rozhodnutie o finančnom príspevku prostredníctvom vykonávacieho aktu, ktorý nadobudne účinnosť dňom, keď Európsky parlament a Rada schvália navrhované rozhodnutie o mobilizácii prostriedkov fondu EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/002 NL/Gelderland-Overijssel stavebníctvo) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[21], a najmä na jeho článok 15 ods. 4, so zreteľom na návrh Európskej komisie, konajúc v súlade s postupom stanoveným v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení[22], keďže: (1) Európsky fond na prispôsobenie sa globalizácii (ďalej len „fond EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť, v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní na trh práce. (2) Fond EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020[23]. (3) Holandsko 20. februára 2014 predložilo žiadosť o mobilizáciu fondu EGF v súvislosti s prepúšťaním v 89 podnikoch, ktorých činnosť patrí podľa klasifikácie NACE Revision 2 do divízie 41 (výstavba budov)[24] v susediacich regiónoch na úrovni NUTS 2 (Gelderland a Overijssel), a doplnilo ju o dodatočné informácie podľa článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z fondu EGF podľa článku 13 nariadenia (EÚ) č. 1309/2013. (4) Fond EGF by sa mal preto mobilizovať s cieľom poskytnúť finančný príspevok vo výške 1 625 781 EUR v súvislosti so žiadosťou predloženou Holandskom, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizuje fond EGF s cieľom poskytnúť sumu 1 625 781 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament predseda Za Radu predseda predseda [1] Ú. v. EÚ L 347, 20.12.2013, s. 855. [2] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [3] Ú. v. EÚ L 154, 21.06.2003, s. 1 zmenené nariadením Komisie (EÚ) č. 31/2011. [4] V zmysle článku 3 písm. a) nariadenia EGF. [5] Pozri prílohu obsahujúcu zoznam dotknutých podnikov a počet pracovníkov, ktorí boli prepustení v každom podniku. [6] Zdroj: http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp. [7] Kredietverlening aan het MKB stuurgroep kredietverlening 2 mei 2012. (Úvery, ktoré banky poskytli malým a stredným podnikom). [8] http://www.gelderland.nl/smartsite.dws?id=10825 Článok o rozpočte a redukcii výdavkov provincie Gelderland. http://www.overijssel.nl/bestuur/overijssel/begroting-overijssel/ Článok o rozpočte a redukcii výdavkov provincie Overijssel. [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T. [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T Vývoj obratu v stavebníctve. [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm Zamestnanosť podľa sektorov (len v holandčine). [13] Číselné údaje za rok 2012: štatistické údaje provincie Overijssel a štatistické údaje provincie Gelderland http://www.gelderland.databank.nl/; http://www.overijssel.nl/overijssel/cijfers-kaarten/databank-overijssel/. Regionálne údaje EIB v publikácii Očakávaná produkcia a zamestnanosť v stavebníctve v roku 2014. [14] Zdroj Hospodársky inštitút pre stavebný výskum EIB. Údaje o produkcii za roky 2008 až 2013. [15] Úrad pre hospodársky výskum v provincie Gelderland. Štatistické údaje provincie Gelderland. http://www.gelderland.databank.nl/. [16] Databáza provincie Overijssel. Počet pracovných miest v stavebníctve v roku 2012.http://overijssel.databank.nl/. [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T Príspevok stavebníctva k HDP v provinciách Gelederland a Overijssel. [18] Údaje UWV (Inštitútov pre systémy zamestnaneckých výhod) Gelderland a Overijssel. [19] Ú. v. EÚ L 347, 20.12.2013, s. 884. [20] Ú. v. EÚ C 373, 20.12.2013, s. 1. [21] Ú. v. EÚ L 347, 20.12.2013, s. 855. [22] Ú. v. EÚ C 373, 20.12.2013, s. 1. [23] Ú. v. EÚ L 347, 20.12.2013, s. 884. [24] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). PRÍLOHA Podniky, ktoré prepúšťajú pracovníkov || Región, v ktorom sa nachádza pracovisko prepúšťaných pracovníkov || Počet prepúšťaných pracovníkov v každom podniku || Metóda(-y) použitá(-é) na výpočet prepúšťaní A. Beverwijk en Zonen B.V. || Overijssel (NL 21) || 3 || 2 Aan de Stegge Presolid Home Bv || Overijssel (NL 21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL 21) || 13 || 2 Aannemersbedrijf Bramer BV || Overijssel (NL 21) || 6 || 2 Aannemersbedrijf G. Bronkhorst en Zn Bv || Gelderland (NL 22) || 20 || 3 Aannemersbedrijf H. De Bondt Ede Bv || Gelderland (NL 22) || 7 || 3 Aannemersbedrijf H.J.W. Beijers V.O.F. || Gelderland (NL 22) || 2 || 2 Aannemersbedrijf Haafkes Veldwachter BV || Overijssel (NL 21) || 3 || 2 Aannemersbedrijf Haarman || Gelderland (NL 22) || 1 || 2 Aannemersbedrijf Hoenderboom Bv || Gelderland (NL 22) || 12 || 3 Aannemersbedrijf Horenberg B.V. || Overijssel (NL 21) || 8 || 2 Aannemersbedrijf J.Valk & Zonen B.V. || Overijssel (NL 21) || 3 || 2 Aannemersbedrijf Rijsdijk || Gelderland (NL 22) || 1 || 2 Aannemersbedrijf Rougoor Bv || Gelderland (NL 22) || 2 || 3 Aannemingsbedrijf Boks vof || Gelderland (NL 22) || 1 || 3 Aannemingsbedrijf E.G.J. Steggink B.V. || Overijssel (NL 21) || 1 || 2 Aannemingsbedrijf HJ te Selle Bv || Gelderland (NL 22) || 1 || 2 Aannemingsbedrijf J.A. van Boxtel B.V. || Gelderland (NL 22) || 3 || 2 Aannemingsbedrijf Mecklenfeld B.V. || Overijssel (NL 21) || 7 || 2 (1 pracovník), 3 (6 pracovníkov) Aannemingsbedrijf Neijenhuis Bv || Gelderland (NL 22) || 11 || 3 Aannemingsbedrijf van Kessel B.v. || Gelderland (NL 22) || 1 || 3 Aannemingsmaatschappij Olde-Rikkert Bv || Overijssel (NL 21) || 46 || 2 (2 pracovníci), 3 (44 pracovníkov) AB Bouwservice Oost Nederland B.V. || Gelderland (NL 22) || 1 || 2 Allure Bouw Bv || Overijssel (NL 21) || 26 || 3 B.v. aannemingsmaatschappij v/h P.Poeles || Overijssel (NL 21) || 8 || 3 Bergman Aannemersbedrijf || Gelderland (NL 22) || 1 || 3 Beton-, Onderhoud-en Uitzet Werken Beerdsen || Gelderland (NL 22) || 3 || 3 Bouw- en Aannemingsbedrijf Rijswijk Bv || Gelderland (NL 22) || 4 || 3 Bouw- en Handelscentrum G.H. Bruggink B.V. || Gelderland (NL 22) || 1 || 2 Bouwbedrijf EBU Doetinchem B.V. || Gelderland (NL 22) || 7 || 2 Bouwbedrijf Gebr. Kamphuis B.V. || Overijssel (NL 21) || 14 || 2 Bouwbedrijf Gebroeders Kleinjan Bv || Overijssel (NL 21) || 10 || 3 Bouwbedrijf H.J. Klomps B.V. || Gelderland (NL 22) || 9 || 2 Bouwbedrijf Heimensen BV || Gelderland (NL 22) || 5 || 2 Bouwbedrijf Hulshof || Overijssel (NL 21) || 7 || 2 Bouwbedrijf IJzerman Heerde B.V. || Gelderland (NL 22) || 1 || 2 Bouwbedrijf J H Scholten B.v. || Overijssel (NL 21) || 6 || 3 Bouwbedrijf J. Heldoorn B.V. || Overijssel (NL 21) || 1 || 2 Bouwbedrijf Kampman B.V. || Gelderland (NL 22) || 4 || 2 Bouwbedrijf Louis Wijnhout B.V. || Gelderland (NL 22) || 1 || 2 Bouwbedrijf Middelhuis & Wopereis B.v. || Gelderland (NL 22) || 7 || 3 Bouwbedrijf Ottenhof BV || Overijssel (NL 21) || 5 || 2 Bouwbedrijf Regeling bv || Overijssel (NL 21) || 36 || 3 Bouwbedrijf Roosdom Tijhuis Rijssen B.V. || Overijssel (NL 21) || 2 || 2 Bouwbedrijf Sprong BV || Gelderland (NL 22) || 11 || 3 Bouwbedrijf 't Woud Bv || Gelderland (NL 22) || 15 || 3 Bouwbedrijf Thus-Heebing B.V. || Gelderland (NL 22) || 1 || 2 Bouwbedrijf Van Swaay || Gelderland (NL 22) || 1 || 2 Bouwbedrijf Verploegh BV || Gelderland (NL 22) || 1 || 2 Bouwbedrijf Wensink & Prins BV || Overijssel (NL 21) || 6 || 2 Bouwcollectief Voorstonden Bv || Gelderland (NL 22) || 8 || 3 Bouwlijn Van Dijk B.V. || Gelderland (NL 22) || 1 || 2 Bouwonderneming Hoppen BV || Overijssel (NL 21) || 1 || 2 Broekhuizen Kabo B.V. || Gelderland (NL 22) || 2 || 2 De Vree en Sliepen BV || Gelderland (NL 22) || 1 || 2 De Zeeuw BV || Gelderland (NL 22) || 1 || 2 Design Bouw B.V. || Overijssel (NL 21) || 6 || 2 Dijkhuis Aannemersbedrijf BV || Overijssel (NL 21) || 1 || 2 Dst Bouw Management International Bv || Overijssel (NL 21) || 1 || 3 Gebr. van der Geest B.V. || Overijssel (NL 21) || 1 || 2 Gebrs Lukkassen Metselwerk Bv || Gelderland (NL 22) || 45 || 3 Giesbers-Arnhem Bouw B.V. || Gelderland (NL 22) || 3 || 2 Giesbers-Wijchen Bouw B.V. || Gelderland (NL 22) || 1 || 2 Groothuis bouwgroep || Overijssel (NL 21) || 1 || 2 Hegeman Bouw Vriezenveen B.V. || Overijssel (NL 21) || 5 || 2 Henk Selles Bouwbedrijf || Overijssel (NL 21) || 1 || 2 Hoffman Bouwbedrijf B.V. || Gelderland (NL 22) || 8 || 2 Hoornstra Bouw B.V. || Gelderland (NL 22) || 5 || 2 Kempink Bouwbedrijf Bv || Gelderland (NL 22) || 11 || 3 || Gelderland (NL 22) || 2 || 2 Klein Haar aannemersbedrijf || Gelderland (NL 22) || 4 || 2 Koopmans Bouwgroep B.V. || Overijssel (NL 21) || 7 || 2 Kraay aannemingsbedrijf bv || Gelderland (NL 22) || 15 || 3 Plegt-Vos Bouwgroep B.V. || Overijssel (NL 21) || 2 || 2 Prefab totaal BV || Overijssel (NL 21) || 23 || 3 Rots Bouw B.V. || Gelderland (NL 22) || 7 || 2 Rtw Bv || Overijssel (NL 21) || 7 || 3 Stenfert Spantbouw B.V. || Gelderland (NL 22) || 1 || 2 Temmink bouwbedrijf || Overijssel (NL 21) || 2 || 2 Tomberg Funderingen en Onderbouw BV || Gelderland (NL 22) || 2 || 3 Van Benthem's Aannemingsbedrijf Bv || Overijssel (NL 21) || 1 || 2 Van Dijk Bouw B.V. || Gelderland (NL 22) || 4 || 2 || Overijssel (NL 21) || 5 || 2 Van Dijk Bouw Twente B.V. || Overijssel (NL 21) || 2 || 2 Van Driesten Harskamp Bouwbedrijf B.V. || Gelderland (NL 22) || 1 || 2 Van Kessel Bouw Bv || Gelderland (NL 22) || 1 || 2 Vastbouw Oost BV || Overijssel (NL 21) || 1 || 2 Veluwezoom Verkerk Bouw B.V. || Gelderland (NL 22) || 19 || 2 VOF Oleander || Overijssel (NL 21) || 4 || 3 Wam & van Duren Bouwgroep BV || Gelderland (NL 22) || 1 || 2 Celkový počet prepúšťaných pracovníkov Celkový počet podnikov || || 562 || 89